જ્યારે ‘વેસ્ટ માંથી જ બેસ્ટ’ ઉમેદવારો શોધવાના હોય ત્યારે ‘બિચારી પ્રજા’ શું કરે? પણ ભારત જેવા લોકશાહી શાસન ધરાવતા આ દેશમાં જ્યારે ચુંટણી આવે ત્યારે પ્રજાનો ઉત્સાહ જોઇએ તેવો હોતો નથી. મતદાનના દિવસે ફરજિયાત રજા હોવાથી અમુક લોકો આ રજાને ‘એન્જોય’ કરવા ઇચ્છે છે, પત્નિ અને બાળકો સાથે સમય પસાર કરવા ઇચ્છે છે, તે એક દુઃખદ બાબત છે. કાયદાકીય રીતે ભારતના દરેક નાગરિકોને પોતાનો વાણી સ્વાતંત્ર્યનો અધિકાર છે જ પણ નૈતિકતાની દૃષ્ટિએ જોઇએ તો, મતદાન અધિકાર ધરાવનાર અને મતદાન ન કરનાર કોઇપણ ભારતીયને કોઇપણ પક્ષ અથવા સરકાર માટે ખરાબ બોલવાનો કોઇ જ અધિકાર નથી.